Diit 114
Lät Kuoth tin di̱t kɛ ɣöth ji̱ I-thɛ-rɛl
1
Kä mëë wä ji̱ I-thɛ-rɛl
raar kä I-jëp,
ɛn dhɔr Je-kɔb mëë bëë raar
kä nɛy ti kueckɛ thokdiɛn,
2
cu Juda a luak Kuɔth mi rɛl rɔ,
kä cu I-thɛ-rɛl a mundɛ
mi ruaac ɛ.
3
Kä cu Kir in Tith nɛmɛ nɛn
cuɛ rɔ bar,
kä cu Kir Jɔr-dɛn loc jɔk.
4
Kä cu pääm kuëŋ ce̱tnikɛ
rueeth deet,
kä cu rët ka̱c ce̱tnikɛ
rueeth rɔɔmni.
5
Kä ɛŋu mi bari rɔ lö bar?
Kä ɛŋu mi lockɛ ji̱ jɔk
lö Kir Jɔr-dɛn?
6
Kä ɛŋu lö pääm mɔ cuarɛ rɔ̱
yuɔ̱ɔ̱r ce̱tkɛ rueeth deet ɔ?
Kä ɛŋu ka̱c rët ce̱tkɛ
rueeth rɔɔmni mɔ?
7
Ɛ piny kuɛ lath
nhiam Kuɔth Nhial,
ɛ jɛ lathɛ nhiam
Kuɔth Je-kɔb,
8
mëë looc pääm ni pul pi̱i̱ni,
mëë cu päm mi bum locni
waŋ pi̱i̱ni.
